நடைபெற உள்ள கர்நாடகா சட்டமன்றத் தேர்தலில் 224 தொகுதிகளிலும் வெற்றி பெற்று, வாகை சூட வேண்டும் என்ற முனைப்பில் பா.ஜ.க செயல்பட்டு வருகிறது. வட மாநிலங்களை ஒப்பிடுகையில் தென் மாநிலங்களின் பா.ஜ.க ஆட்சி அமைக்கக் கடுமையாகப் போராடி வருகிறது. இந்த நிலையில், பா.ஜ.க வேட்பாளர்களுக்காக ஆதரவு திரட்டும் வகையில் உ.பி முதல்வர் யோகி ஆதித்யநாத் பிரசாரத்தில் ஈடுபடவுள்ளதாகத் தகவல் வெளியாகியிருக்கிறது. இதற்காக, அவர், அடுத்த வாரம் ஆறு நாள் சுற்றுப்பயணமாகக் கர்நாடகா வர உள்ளார்.